﻿ EVOLUŢII ÎN SFERA MINIMULUI DE TRAI AL POPULAŢIEI DIN ROMÂNIA (CALCULAT DUPĂ METODA NORMATIVĂ), ÎN PERIOADA 1990–2005 ADINA MIHĂILESCU inimul de trai este un reper care permite dimensionarea realistă a fenomenului sărăciei într-o ţară sau într-o anumită M perioadă de timp şi ajută la luarea unor măsuri în vederea diminuării căderii în sărăcie şi sprijinirea populaţiei aflată în nevoie. În definirea conceptului de minim de trai s-au avut în vedere particularităţile de consum ale populaţiei din ţara noastră. Metoda normativă de calcul al acestui minim a permis cunoaşterea, într-un mod transparent, a tuturor produselor ce intră în consumul şi preferinţele actuale ale populaţiei şi respectarea rigurozităţii ştiinţifice, pentru a avea în vedere un consum sănătos. În demersul, mai larg, de evaluare a fenomenului sărăciei din România, în cadrul ICCV, a fost abordată distinct problematica stabilirii minimului de trai pentru categoriile de gospodării cele mai reprezentative, având în vedere structura demografică a societăţii. Analiza bazelor teoretico-metodologice ale calculării pragurilor de minim (minim de subzistenţă, minim decent, minim decent adaptat la posibilităţile economice actuale ale ţării noastre) a făcut obiectul a numeroase cărţi, studii şi articole centrate pe această temă, aparţinând unor autori ca: dr. Gheorghe Barbu – Nivelul minim de trai – concept şi instrument operaţional în realitatea românească, Revista Calitatea Vieţii 3–4, Editura Academiei Române, Bucureşti, 1992; prof. dr. Cătălin Zamfir – Dimensiuni ale sărăciei 1994, Editura Expert, Bucureşti, 1995; Cornelia Mihaela Teşliuc, Lucian Pop, Emil Daniel Teşliuc – Sărăcia şi sistemul de protecţie socială, Editura Polirom, Iaşi, 2001; dr. Adina Mihăilescu – Minimul de trai şi costurile sociale concepte operaţionale în aprecierea calităţii vieţii, Editura A’ 92, Bucureşti, 2004; dr. Mariana Stanciu – Consideraţii asupra cercetărilor privind sărăcia extremă, Revista Calitatea Vieţii 3–4, Editura Academiei Române, Bucureşti, 2004. Unele studii publicate de autori din cadrul ICCV au valorificat şi o parte din datele cercetării Diagnoza calităţii vieţii, coordonator prof. dr. Ioan Mărginean, parte din cercetare conţinând date de evaluare a calităţii vieţii populaţiei din România, în intervalul 1990–2003. CALITATEA VIEŢII, XVII, nr. 1–2, 2006, p. 117–131 118 ADINA MIHĂILESCU 2 Unele aspecte teoretico-metodologice privind calculul minimului de subzistenţă sau minimului decent au fost dezbătute şi în cadrul colectivului de specialişti ai CASPIS, din cadrul Guvernului României, după anul 2000. În acest context au activat, alături de cercetătorii din ICCV (prof. dr. C. Zamfir, prof. dr. I. Mărginean, dr. M. Stanciu, S. Ilie, M. Stănculescu, A. Dan ş.a.), experţi din numeroase alte instituţii şi organizaţii din România şi din străinătate. Având în vedere cele de mai sus, se poate aprecia că, deşi acestui subiect i-au fost dedicate eforturi destul de consistente de analiză şi sinteză, totuşi, până în prezent nu există o concepţie larg asimilată de calculare a minimului de trai nici în literatura străină şi nici în cea românească. În articolul Consideraţii asupra cercetărilor privind sărăcia, dr. Mariana Stanciu observa cu pertinenţă cum studiul realizat de Banca Mondială şi CASPIS (Guvernul României), în anul 2002, nu face o distincţie clară între conceptele de sărăcie extremă şi sărăcie severă şi minimurile corespunzătoare acestora. Termenii de „sărăcie severă” şi „sărăcie extremă”, aferenţi minimului de subzistenţă, şi respectiv, sub acest minim, sunt folosiţi cu acelaşi sens, în acest raport. Ca urmare, ne spune autoarea, deşi studiul îşi propune să îi vizeze pe cei mai săraci dintre săraci, problema este abordată ca „sărăcie în general”, cel mult „sărăcie severă” şi nu „sărăcie extremă”. Un alt exemplu îl avem în Raportul PNUD, 2003, p. 42 unde, deşi se pune problema fixării pragului sărăciei extreme la nivelul de 1 USD/pers./zi la PPC (paritatea puterii de cumpărare), pragul de sărăcie corespunzător subzistenţei ar include produse care nu sunt accesibile sau nu sunt consumate, efectiv, de cei aflaţi în sărăcie. Cu alte cuvinte, nu este o reflectare a realităţii din ţara noastră, ci o viziune de calcul, general aplicată pentru toate ţările, fără a se ţine seama de particularităţi. În cele ce urmează, vom prezenta viziunea adoptată încă din primul an, chiar de la înfiinţarea ICCV, asupra metodei de calcul a minimului de trai, după cum 1 : urmează a. minimul de trai decent (M.T.D.) reprezintă „un reper referitor la condiţiile limită pe care ar fi de dorit să le aibă asigurate oamenii; sortimentele de bunuri, serviciile şi cantităţile luate în calculul acestui minim permit un trai normal din punct de vedere biologic, înglobând şi unele elemente ce satisfac cerinţe de ordin spiritual”. b. nivel minim ajustat în funcţie de resursele reale ale economiei naţionale în etapa actuală „poate fi considerat ca nivel minim posibil de asigurat, ţinând seama şi de obiceiurile de consum. Acest minim se distinge de cel decent, prin următoarele: – la unele dintre grupele de produse alimentare au fost luate în calcul cantităţi mai mici, pentru respectarea numărului de 2 700 calorii, fiind majorată cantitatea de pâine şi produse de panificaţie până la nivelul consumului real (din bugetele de familie); 1 Dr. Gheorghe Barbu, dr. Andrei Novak, Minimul de trai instrument util pentru determinarea dimensiunilor sărăciei şi pentru o politică socială adaptată realităţii, CIDE, Academia Română, Bucureşti, 1993. 3 EVOLUŢII ÎN SFERA MINIMULUI DE TRAI 119 – la mobilier, pornindu-se de la considerentul că familia luată ca etalon este constituită de mai mulţi ani şi, deci, dispune de mobilier cumpărat în anii anteriori (la preţuri mai mici), cheltuielile au fost diminuate cu 1/4; – din motive similare, au fost diminuate, cu 1/3, cheltuielile pentru: aparatură electrocasnică; articole pentru uz gospodăresc; articole tehnico-sanitare; articole textile de uz gospodăresc; veselă, tacâmuri şi articole de menaj; scule şi articole de uz gospodăresc; – în cheltuielile lunare de transport n-a mai fost inclusă cheltuiala pentru călătoria anuală a întregii familii dus-întors pe o distanţă de 300 km; – în cheltuielile pentru poştă şi telecomunicaţii a fost reţinut numai abonamentul radio şi TV; – la rechizitele şcolare şi alte articole de papetărie, cantităţile au fost estimate pe baza unui sondaj efectuat în rândul elevilor; – „alte cheltuieli”, diferă – în mărime absolută – de ceea ce s-a luat în calcul la nivelul minim de trai decent, datorită faptului că procentul de 5% a fost aplicat la o sumă mai mică”. c. minimul de subzistenţă (M.S.) porneşte de la „cheltuielile cerute de satisfacerea nevoilor fundamentale (hrană, îmbrăcăminte – încălţăminte, locuinţă şi sănătate). Acesta se deosebeşte de nivelul minim de trai ajustat în funcţie de resursele reale ale economiei naţionale, prin următoarele: – cheltuielile pentru mobilier au fost reduse la jumătate; – aparatura electrocasnică avută în vedere este constituită numai dintr-un fier de călcat; – cheltuielile pentru articolele de uz gospodăresc, tehnico-sanitare, textile pentru uz casnic, pentru veselă, tacâmuri, articole pentru menaj au fost diminuate la jumătate; – cheltuielile pentru serviciile culturale au fost eliminate în întregime, acestea neînscriindu-se în categoria de cheltuieli pentru satisfacerea de nevoi fundamentale; – cheltuielile de igienă personală înglobează numai costul tunsului a doi bărbaţi (tatăl şi băiatul); – cheltuielile pentru rechizitele şcolare şi alte articole de papetărie au fost diminuate cu ¼ faţă de cele luate în calculul nivelului minim ajustat; – cheltuielile pentru energia electrică reprezintă mai puţin de 1/3 din cele întâlnite la celelalte două minime, fapt explicabil prin inexistenţa unor mari consumatori de energie electrică: frigider, radio, TV; – alte cheltuieli se înscriu cu o contribuţie mai redusă, deoarece suma asupra căreia s-a aplicat procentul de 5% este inferioară celorlalte niveluri minime. Trebuie menţionat că, la o serie de capitole importante de cheltuieli, şi anume, cele referitoare la alimente, îmbrăcăminte – încălţăminte, produse de uz gospodăresc (detergenţi, săpun, etc.), transport, servicii de reparare şi întreţinere a îmbrăcămintei şi încălţămintei, întreţinerea locuinţei, medicamente ş.a. cheltuielile 120 ADINA MIHĂILESCU 4 sunt egale cu cele de la nivelul minim ajustat. Mai mult, unele dintre cheltuieli (cele referitoare la produsele de uz gospodăresc, la serviciile de reparare şi întreţinere a îmbrăcămintei şi încălţămintei, la întreţinerea locuinţei, la medicamente) sunt de aceeaşi mărime în toate cele trei niveluri”. Tabelul nr. 1 Cheltuielile pentru o familie de salariaţi, la preţurile lunilor ianuarie 1993 şi mai 2005 Ianuarie 1993 Mai 2005 Minim de Minim de Minim de Minim Minim de Subzistenţă Trai Decent Subzistenţă Ajustat Trai Decent Cheltuieli/Tip prag (MS) (MTD) (MS) (MA) (MTD) (5) (4) (3) (2) (1) Produse alimentare 53,2 52,1 55,9 54,2 63,4 Îmbrăcăminte şi 22,1 24,5 26,4 7,4 2,6 încălţăminte Alte produse nealimentare (inclusiv 10,2 8,7 5,7 12,3 9,1 medicamente) Servicii 14,5 14,7 12,0 26,1 24,9 Tabelul nr. 2 Cheltuielile pentru o familie de pensionari, la preţurile lunilor ianuarie 1993 şi mai 2005 Ianuarie 1993 Mai 2005 Minim de Minim de Minim de Minim Minim de Subzistenţă Trai Decent subzistenţă Ajustat Trai Decent Cheltuieli/Tip prag (MS) (MTD) (MS) (MA) (MTD) (5) (4) (3) (2) (1) Produse alimentare 53,0 57,8 60,9 55,8 69,0 Îmbrăcăminte şi 22,9 22,0 23,2 5,9 3,4 încălţăminte 13,7 7,7 7,0 9,0 5,2 Alte produse nealimentare (inclusiv medicamente) Servicii 10,5 12,6 8,9 29,3 22,4 * Coloanele (1), (2) şi (3) sunt extrase din lucrarea Barbu, Gheorghe şi Novak, Andrei, Minimul de trai instrument util pentru determinarea dimensiunilor sărăciei şi pentru o politică socială adaptată realităţii, p. 28 şi 29. * Coloanele (4) şi (5) sunt calculate în mai 2005 de dr. Mihăilescu Adina. Analizând ponderile cheltuielilor pe tipuri de produse şi servicii, ca şi pe tipuri de familii, din cele două tabele constatăm că modificările cele mai mari le-au suferit: ● cheltuielile cu serviciile, care aproape s-au dublat la salariaţi în cazul minimurilor decent (14,5% la 26,1%) şi de subzistenţă (12,0% la 24,9%) şi aproape s-au triplat la pensionari decent (10,5% la 29,3%) şi subzistenţă (8,9% la 22,4%). 5 EVOLUŢII ÎN SFERA MINIMULUI DE TRAI 121 ● cheltuielile de la capitolul îmbrăcăminte – încălţăminte s-au diminuat de trei ori, de la 22,1% la 7,4% la salariaţi, la minimul decent de trai şi de la 26,4% la 2,6%, în cazul salariaţilor, la minimul de subzistenţă. ● se poate observa că o valoare relativ constantă s-a păstrat în cazul capitolului alimente şi alte produse nealimentare (inclusiv medicamente) şi în cazul salariaţilor şi al pensionarilor. Au trecut 15 ani de la schimbarea regimului economic, politic, social şi cultural românesc. Consumatorii, ca şi societatea în ansamblu, s-au transformat, modificându-şi, în bună parte, comportamentul social şi economic. Acest lucru nu s-a întâmplat în totalitate, deoarece aspectele legate de mentalitate se modifică mai greu, iar multe dintre vechile obişnuinţe dăinuie, chiar după atâţia ani, poate şi din cauză că încorsetările material-financiare nu lasă loc la prea multe alternative categoriilor de populaţie cu venituri mici şi mijlocii. Trăim într-o lume în permanentă mişcare şi transformare şi este firesc ca şi oamenii din ţara noastră să se integreze acestor mişcări, unii mai repede, alţii mai încet. Urmărind, în ultimii zece ani, unele aspecte legate de obişnuinţele de consum ale populaţiei active, în special ale populaţiei salariate, dar şi pe cele ale pensionarilor, am constatat că este necesară o nouă evaluare a coşului zilnic de consum la cele două tipuri de familii (gospodării) cu structura socială şi statusul mai sus menţionate, adăugând şi mediul de rezidenţă. Astfel, studiul capătă noi valenţe, consistenţă şi complexitate. 2 corespunzător minimului de În anul 2001 a fost reevaluat coşul de consum trai decent şi minimului de subzistenţă. Minimul corespunzător unui nivel de trai decent poate fi definit ca necesarul de resurse pentru consumul curent (alimente, îmbrăcăminte, încălţăminte, locuinţă, servicii), la care se adaugă modulul educaţie şi formare profesională ce favorizează afirmarea persoanei şi modulul culturii şi comunicării (serviciile culturale, poştă, telecomunicaţii). Minimul de subzistenţă are în vedere supravieţuirea unei persoane, fiind diferit de minimul decent de trai, prin elementele de dezvoltare şi afirmare socială a unei persoane, care la nivelul de supravieţuire nu sunt prevăzute. În calcularea celor două minimuri de trai: decent şi de subzistenţă, au fost integrate cheltuielile alimentare, nealimentare şi de servicii pentru: familiile de salariaţi şi agricultori, ca persoane active, cu doi copii în întreţinere, din mediile urban şi rural şi familiile de pensionari, din mediul urban. Întrucât, în ultimii ani, în consumul populaţiei României s-au produs modificări în obişnuinţele de cumpărare de pe piaţa bunurilor alimentare şi nealimentare, ca şi a serviciilor a fost important să surprindem şi să operăm aceste tendinţe. 2 Dr. Adina Mihăilescu, Minimul de trai şi costurile sociale. Concepte operaţionale în analiza calităţii vieţii, Editura A’ 92, Iaşi, 2004. 122 ADINA MIHĂILESCU 6 Tipurile de familii avute în vedere în studierea consumului, în anul 2005, cuprind, din mediul urban: cuplul de salariaţi cu doi copii în întreţinere şi cuplul de pensionari, iar din mediul rural: familia de doi agricultori cu doi copii în întreţinere, ca şi familia de doi vârstnici, posibil foşti agricultori, lucrători pe cont propriu al pământului sau foşti salariaţi în structurile de stat (vezi Anexa). Am optat pentru aceste tipuri de familii, având în vedere structurile demografice dominante din ţara noastră. Metoda de cercetare folosită în anul 2005 a fost aceeaşi cu cea utilizată în anul 2001. Această metodă denumită metoda normativă stabileşte cuantumuri care nu depind de nivelurile de consum înregistrate la un moment dat în viaţa practică, ci exprimă normele ştiinţifice actuale de consum, care privesc dezvoltarea şi manifestarea normală a individului în viaţa de zi cu zi, în familie şi în societate. Avantajele oferite de utilizarea metodei normative în calculul minimului de trai derivă din: ● Rigurozitatea şi obiectivitatea cuantumurilor stabilite de specialişti: sociologi, economişti, nutriţionişti. În acest sens au fost consultate şi alte publicaţii ale INS (Institutul Naţional de Statistică), s-au purtat discuţii cu specialişti din domeniul marketingului, creaţiei de modă, alţi specialişti cu preocupări mai vechi în consumul de bunuri şi servicii al populaţiei. ● Metoda oferă transparenţă în cunoaşterea detaliată a elementelor de ordin material, cultural, educaţional şi de sănătate. Ea acoperă, la nivel minim, bunurile şi serviciile esenţiale, necesare individului şi familiei sale, acasă şi în societate, în perioada concediilor, în timpul deplasării spre serviciu, ca şi alte aspecte legate de sănătate, materiale şi rechizite şcolare pentru copii etc. În cele ce urmează, vom detalia metoda de calcul pentru mediile urban şi rural, pe tipuri de familii, salariaţi cu copii şi pensionari şi pe capitole de cheltuieli. 1. Consumul alimentar are la bază normele de consum stabilite de specialiştii nutriţionişti de la Institutul de Igienă şi Sănătate Publică din Bucureşti. Aceste norme de consum pentru o persoană adultă, activă profesional, care lucrează în condiţii medii de efort fizic şi intelectual, se încadrează între 2 700 şi 3 200 de calorii pe zi. Pentru a stabili consumul lunar la o familie de adulţi cu copii, am luat în calcul şi elemente alimentare preferate, dar şi recomandate de specialişti bărbatului, femeii şi copilului (copiilor). Am folosit scala de echivalenţă pentru consum de 1 – pentru capul gospodăriei, bărbat, salariat, 0,8 – pentru femeie, salariată, 0,7 – pentru primul copil din gospodărie şi 0,5 – pentru al doilea copil din gospodărie. Cuantumurile membrilor altor tipuri de familii pornesc de la adultul activ. În cazul familiei de pensionari, s-a apreciat consumul primului pensionar, bărbat, cap de gospodărie 0,8 din consumul adultului, bărbat, activ, iar pentru a doua persoană vârstnică, pensionară, femeie s-a luat în calcul 0,9 din consumul adultului bărbat, vârstnic, cap de gospodărie. Pentru o familie, au fost luate în considerare preferinţele, dar şi necesarul caloric al celorlalţi membri din familie, pornind de la normele adultului activ, cap de gospodărie. 7 EVOLUŢII ÎN SFERA MINIMULUI DE TRAI 123 În cercetare am optat pentru definirea minimului de trai, cu un consum alimentar necesar de 2 700 calorii pe zi, adică minimul stabilit de nutriţionişti. Produsele înregistrate ca fiind necesare au fost: – carne şi derivate din carne. Cantitatea cea mai mare între carnea de porc, vită sau pui a fost stabilită la carnea de porc, deoarece intră în obişnuinţele de consum ale adulţilor din ţara noastră; urmată de carnea de vită, considerată sănătoasă de nutriţionişti pentru organism, atât la adult cât şi la copii, iar ultima, cantitativ vorbind a fost stabilită carnea de pui, deoarece, pe de o parte, ea este o carne accesibilă ca preţ, pe piaţă, iar pe de altă parte constituie carnea cea mai recomandată de nutriţionişti pentru copii şi bătrâni, în cazul familiilor studiate, cu copii în întreţinere şi al celor de vârstnici. – O altă grupă de produse: – lactatele şi derivatele din lapte – s-au stabilit tot în funcţie de preferinţe şi starea de sănătate, respectiv, telemea de oaie mai mult pentru adulţi, urmată de telemea de vacă mai mult pentru copii, iaurt, un derivat absolut necesar copiilor, dar la fel de recomandat şi adulţilor şi untul, într-o cantitate mai mică, substituit fiind de consumul de margarină, care este din grupa grăsimilor şi care intră în obişnuinţele de consum ale cumpărătorilor din ţara noastră. La grupa grăsimi, a fost ales uleiul necesar în prepararea zilnică a mâncării, ca şi legumele, ce întregesc necesarul de elemente nutritive, necesare funcţionării optime a organismului uman. – La grupa de legume, au fost alese: ceapa, morcovul, usturoiul şi pătrunjelul deoarece pot fi folosite la multe feluri de mâncare şi pentru ţara noastră ele sunt accesibile pe piaţă în toate anotimpurile, regăsindu-se în culturile majorităţii zonelor geografice ale ţării, de la câmpie până la zonele mai înalte de deal sau podiş. Următoarea opţiune în necesarul alimentar al familiilor, cartoful, consumat în cantităţi mari la noi în ţară şi care se regăseşte în toate tipurile de culturi, de şes sau deal, podiş, în sud ca şi în nord, în vestul ca şi în estul ţării; de asemenea, fasolea, o legumă des întâlnită în ţara noastră şi iarna, ca şi vara, uscată sau verde, în funcţie de anotimp; merele, din categoria fructelor care, de asemenea au aria de răspândire cea mai largă în ţară şi care se găsesc în toate anotimpurile, fiind, în acelaşi timp, extrem de hrănitoare pentru organismul uman. – A fost avut în vedere şi necesarul de zahăr şi dulciuri, iar în cantitate redusă, cafeaua – frecvent menţionată în obişnuinţele şi preferinţele de consum ale adulţilor din ţara noastră. În ceea ce priveşte preţurile de achiziţie a produselor agroalimentare de pe piaţă, fie au fost adoptate preţurile existente în magazinele de tip hipermarket şi supermarket (Cora, Metro, Carrefour), unde sunt cele mai mici preţuri de cumpărare de pe piaţă, cei mai mulţi cumpărători preferând aceste magazine, fie preţurile de pe pieţele mari ale Bucureştiului: Obor şi Colentina – cartierul Colentina, Big – cartierul Berceni, Sălăjan, Miniş şi 1 Decembrie 1918 – cartierul Titan, Piaţa Moghioroş – cartierul Drumul Taberei, pieţe frecventate de cumpărătorii 124 ADINA MIHĂILESCU 8 respectivelor cartiere din Bucureşti şi care sunt accesibile la preţurile de desfacere a legumelor, fructelor şi altor produse agroalimentare, publicului larg. Evaluarea autoconsumului din mediul rural a fost realizată separat. Dintre produsele care, în mod frecvent, în mediul urban sunt cumpărate, iar în mediul rural sunt produse în interiorul gospodăriei, menţionăm: laptele de vacă, telemeaua de oaie şi vacă, iaurtul, untul, în ceea ce priveşte lactatele, ca şi alte produse ce se prepară din lapte; carnea de porc, vită şi pui, untura şi ouăle care provin de la animalele şi păsările crescute în propriile gospodării; dintre legume, s-au avut în vedere morcovii, ceapa, usturoiul, verdeaţa, cartoful, fasolea verde şi uscată, ca fiind obţinute pe parcursul întregului an de respectivele familii ţărăneşti. Scala de echivalenţă este similară celei folosite pentru familia din mediul urban, respectiv 3,1 (1+0,9+0,7+0,5=3,1), în cazul gospodăriei de doi adulţi activi cu doi copii în întreţinere şi 1,9 (1+0,9), în cazul gospodăriei de două persoane vârstnice, din mediul rural. Minimurile de consum pentru toate celelalte tipuri de familii: un adult activ, doi adulţi activi, doi adulţi activi cu un copil în întreţinere, doi adulţi activi cu trei şi mai mulţi copii în întreţinere, ca şi un pensionar (vârstnic) pot fi calculate, pe baza scalei de echivalenţă, pornind de la familia standard: doi adulţi activi cu doi copii în întreţinere şi doi pensionari, din mediile urban şi rural. 2. La modulul de cheltuieli pentru îmbrăcăminte şi încălţăminte s-a ţinut seama, în primul rând, de sexul persoanei pentru care s-a făcut calculul şi de anotimp. Astfel, au fost detaliate produsele pentru bărbatul – activ social, bărbatul – pensionar, femeia – activă social, femeia – pensionară, copilul – şcolar băiat, copilul – şcolar fată, pentru fiecare caz în parte, ţinându-se seama de cele necesare la capitolul îmbrăcăminte/încălţăminte, în casă şi în afara spaţiului de locuit. 3. Locuinţa avută în vedere este alcătuită din trei camere pentru salariaţii, respectiv agricultorii cu copii şi o cameră (garsonieră) pentru familia de vârsta a treia, din urban şi din rural. Cheltuielile legate de locuinţă, articolele electrice şi de uz gospodăresc, articolele sanitare şi de igienă, articolele textile pentru uzul casnic, veselă, tacâmuri, articole de menaj, alte produse de uz gospodăresc, cheltuielile legate de serviciile culturale, igiena personală, serviciile de reparare şi întreţinere a obiectelor de îmbrăcăminte şi încălţăminte s-au stabilit, în mod corespunzător, pentru patru persoane, urban şi rural şi două persoane în vârstă, urban şi rural. 4. Cheltuielile cu serviciile de transport cuprind: două abonamente lunare, pe un mijloc de transport în comun, în cazul salariaţilor din mediul urban, care se deplasează zilnic spre serviciu, pentru copii nefiind nevoie, considerându-se că merg la şcolile din apropierea locuinţei; patru călătorii la clasa a II-a cu trenul, pentru familia de salariaţi cu copii, o dată pe an, când se deplasează în concediul de odihnă; două călătorii cu reducere, echivalentul unei călătorii întregi, cu trenul, pentru familia de pensionari (vârstnici) din mediile urban şi rural, atunci când se deplasează, o dată pe an, în concediul de odihnă şi tratament. 9 EVOLUŢII ÎN SFERA MINIMULUI DE TRAI 125 5. Cheltuielile cu rechizitele şcolare şi alte articole de papetărie privesc, în special, cerinţele şcolare ale copiilor, dar şi un minim necesar pentru adulţi. 6. Cheltuielile cu medicamentele exprimă numai costul produselor (medicamentelor) strict necesare pentru trusa de prim ajutor şi nu un tratament îndelungat. S-a pornit de la premisa unei îmbătrâniri sănătoase şi nu au fost avute în vedere nevoile de tratament pe perioade îndelungate de timp. 7. În calculul minimului de trai decent, pentru toate categoriile de familii analizate: salariaţi cu doi copii, urban şi rural, cuplu de vârstnici din urban şi rural, a fost prevăzut un cuantum de 10% din suma finală aferentă coşului de consum, pentru un fond de siguranţă şi economie, în vederea acoperirii diverselor cheltuieli necesare în situaţii neprevăzute de bucurie (nuntă, botez) sau necaz (boală, spitalizare, deces), ce apar în vieţile oamenilor. CONCLUZII Importanţa conceptului minim de trai este mare, deoarece acesta permite dimensionarea realistă a fenomenului sărăciei într-o ţară sau într-o anumită perioadă de timp şi, desigur, evaluarea măsurilor ce se pot lua, în vederea diminuării căderii în sărăcie şi sprijinirii populaţiei aflate în nevoie. În definirea conceptului de minim de trai s-au avut în vedere particularităţile de consum ale populaţiei din ţara noastră, schimbările în mecanismul de cerere şi ofertă, schimbările ofertei de bunuri şi servicii de pe piaţă, schimbările preţurilor pieţei sau cursului valutar etc. Metoda normativă de calcul al minimului de trai a permis cunoaşterea, într-un mod transparent, a tuturor produselor ce intră în consumul şi preferinţele actuale ale populaţiei şi respectarea rigurozităţii ştiinţifice, pentru a avea în vedere un consum sănătos, complet, echilibrat pe care trebuie să îl aibă fiecare om, adult sau copil, salariat sau pensionar, orăşean sau agricultor, din ţara noastră. BIBLIOGRAFIE 1. Barbu, Gheorghe, Novak, Andrei, Minimul de trai instrument util pentru determinarea dimensiunilor sărăciei şi pentru o politică socială adaptată realităţii, CIDE, Academia Română, Bucureşti, 1993. 2. *** Pachet modular referitor la gen, sărăcie şi angajare, Manualul cititorului, Biroul Internaţional al Muncii, Geneva, 2000. 3. Mihăilescu, Adina, Minimul de trai şi costurile sociale concepte operaţionale în analiza calităţii vieţii, Editura A ′92, Iaşi, 2004. 4. Stanciu, Mariana, Consideraţii asupra cercetărilor privind sărăcia extremă, „Calitatea Vieţii” 3–4, Bucureşti, Editura Academiei Române, 2004. 5. Teşliuc, Cornelia Mihaela, Pop, Lucian, Teşliuc, Emil Daniel, Sărăcia şi sistemul de protecţie socială, Iaşi, Editura Polirom, 2001. 6. Zamfir, Cătălin, (coord.), Dimensiunea sărăciei – 1994, Bucureşti, Editura Expert, 1995. 126 ADINA MIHĂILESCU 10 Anexa TABEL SINTETIC I cuprinzând structura cheltuielilor minime de consum, estimate pentru o familie de salariaţi cu doi copii în întreţinere din mediul urban, pe grupe de produse (mai 2005) Minim decent Pe fiecare membru de familie Total Specificaţie Structura Bărbat Femeie Băiat Fată Lei în % Alimente 2 250 500 2 079 200 1 575 350 1 125 250 7 030 300 54,2 Îmbrăcăminte 241 708 254 986 268 123 200 487 965 304 7,4 Mobilier (3 153 022 1,2 camere) Aparatură 132 639 1,0 electrocasnică Articole electrice 20 051 0,2 de uz gospodăresc Articole tehnico- sanitare şi de 120 835 0,9 igienă Articole textile 82 188 0,6 Veselă, tacâmuri, 38 416 0,3 articole de menaj Produse de uz 97 384 0,8 gospodăresc Transport 700 000 5,4 Servicii culturale 380 000 2,9 Minim anual de articole de 148 000 1,1 papetărie Minim anual poştă, 456 666 3,5 telecomunicaţii Igienă personală 100 000 0,8 Servicii de reparaţii şi 98 334 0,8 întreţinere pentru îmbrăcăminte şi încălţăminte Cheltuieli cu 1 650 000 12,7 locuinţa Cheltuieli cu 800 000 6,2 medicamentele Total 12 973 139 100,00 Fond de economii şi siguranţă 10% * 12 963 589 1 297 314 (10%) Total minim decent lei/lei noi 14 270 453/1 427 11 EVOLUŢII ÎN SFERA MINIMULUI DE TRAI 127 TABEL SINTETIC II cuprinzând structura cheltuielilor minime de consum, estimate pentru o familie de salariaţi cu doi copii în întreţinere, din mediul urban, pe grupe de produse (mai 2005) Minim de subzistenţă pe fiecare membru de familie Total Specificaţie Structura Bărbat Femeie Băiat Fată Lei în % Alimente 2 250 500 2 079 200 1 575 350 1 125 250 7 030 300 63,4 Îmbrăcăminte 0 0 139 580 147 778 287 358 2,6 Mobilier (3 0 0 camere) Aparatură 0 0 electrocasnică Articole 12 083 0,1 electrice de uz gospodăresc Articole 0 0 tehnico-sanitare şi de igienă Articole textile 5 833 0,1 Veselă, tacâmuri, 0 0 articole de menaj Produse de uz 97 384 0,9 gospodăresc Transport 600 000 5,4 Servicii 80 000 0,7 culturale Minim anual de 92 833 0,8 articole de papetărie Minim anual 291 666 2,6 poştă, telecomunicaţii Igienă 100 000 0,9 personală Servicii de reparaţii şi întreţinere 41 667 0,4 pentru îmbrăcăminte şi încălţăminte Cheltuieli cu 1 650 000 14,9 locuinţa Cheltuieli cu 800 000 7,2 medicamentele Total minim de subzistenţă în lei/lei noi 11 089 124/ 1 109 100,00 128 ADINA MIHĂILESCU 12 Tabel sintetic III cuprinzând structura cheltuielilor minime de consum, estimate pentru o familie de pensionari (două persoane), din mediul urban, pe grupe de produse (mai 2005) Grupa de Minim decent Minim de subzistenţă cheltuieli lei pondere (%) lei pondere (%) Alimente 3 463 760 55,8 3 463 760 68,0 Îmbrăcăminte 364 750 5,9 168 606 3,4 (bărbat+femeie) Mobilier 30 382 0,5 0 0 Aparatură 125 695 2,0 0 0 electrocasnică Articole electrice 6 806 0,1 5 000 0,1 de uz gospodăresc Articole tehnico- 75 833 1,2 0 0 sanitare şi de igienă Articole textile 27 937 0,5 5 833 0,1 Veselă, tacâmuri 28 322 0,5 0 0 şi articole de menaj Produse de uz 36 897 0,6 34 583 0,7 gospodăresc Transport 25 000 0,4 0 0 Servicii culturale 171 667 2,8 80 000 1,6 Servicii de igienă 27 500 0,4 11 667 0,2 personală Minimul anual 493 333 8,0 80 000 1,6 poştă, telecomunicaţii Minim anual de 23 833 0,4 13 000 0,3 articole papetărie Servicii de reparaţii şi 49 999 0,8 12 500 0,2 întreţinere îmbrăcăminte/ încălţăminte Cheltuieli cu 1 050 000 16,9 1 000 000 19,9 locuinţa Cheltuieli cu 200 000 3,2 200 000 3,9 medicamentele Total consum la 5 074 949/ 6 201 714 100,0 100,0 o familie de doi 507 lei noi pensionari (lei) Fond de economii 620 171 – 0 – (10% din suma rezultată 1–17) TOTAL GENERAL 6 821 885/682 lei noi (lei)/(lei noi) 13 EVOLUŢII ÎN SFERA MINIMULUI DE TRAI 129 TABEL SINTETIC IV cuprinzând structura cheltuielilor minime de consum, estimate pentru o familie de doi agricultori cu doi copii în întreţinere, pe grupe de produse (mai 2005) Minim decent de trai pe fiecare membru de familie Total Specificaţie Structura Structura Bărbat Femeie Băiat Fată Lei în % cu în % m autoconsu Total consum alimentar, din care: – alimente 624 400 564 950 437 080 312 2001 938 630 29,4 16,6 cumpărate (lei) – alimente din 1 626 100 1 514 250 1 138 270 813 050 5 091 670 43,6 autoconsum Îmbrăcăminte 215 386 194 583 241 423 194 028 845 420 12,8 7,2 Mobilier (casă la 153 022 2,3 1,3 curte cu 3 camere) Aparatură 132 639 2,0 1,1 electrocasnică Articole electrice de 20 051 0,3 0,2 uz gospodăresc Articole tehnico- 106 334 1,6 0,9 sanitare şi de igienă Articole textile 82 188 1,3 0,7 pentru uzul casnic Veselă, tacâmuri, 38 416 0,6 0,3 articole de menaj Produse pentru uz 97 384 1,5 0,8 gospodăresc Transport 100 000 1,5 0,9 Servicii culturale 230 000 3,5 2,0 Rechizite şcolare şi 148 000 2,2 1,3 papetărie Poştă şi 456 666 7,0 3,9 telecomunicaţii Igienă personală 100 000 1,5 0,9 Servicii de reparare 41 667 0,6 0,4 şi întreţinere Cheltuieli cu locuinţa 450 000 6,8 3,8 Cheltuieli pentru 400 000 6,1 3,4 medicamente Cheltuieli cu 1 250 19,0 10,7 lucrările agricole 000 6 590 417/ Total lei 100,0 659 Fondul de economii 659 041 – şi siguranţă (10%) 12 341 128/ Total (monetar + autoconsum) în lei/lei noi 100,0 1 234 130 ADINA MIHĂILESCU 14 TABEL SINTETIC V cuprinzând structura cheltuielilor minime de consum, estimate pentru o familie de doi agricultori cu doi copii în întreţinere, pe grupe de produse (mai 2005) Minim de subzistenţă pe fiecare membru de familie Total Specificaţie Structura Structura Bărbat Femeie Băiat Fată Lei în % cu în % autoconsum Total consum alimentar, din care: – alimente 624400 564950 437080 312200 1938630 38,2 19,1 cumpărate – alimente din 1626100 1514250 1138270 813050 5091670 50,0 autoconsum Îmbrăcăminte 0 0 115327 99655 214982 4,2 2,1 Mobilier (casă la 0 0 0 curte cu 3 camere) Aparatură 0 0 0 electrocasnică Articole electrice de 12083 0,2 0,1 uz gospodăresc Articole tehnico- 106334 2,1 1,0 sanitare şi de igienă Articole textile 5833 0,1 0,1 pentru uzul casnic Veselă, tacâmuri, 0 0 0 articole de menaj Produse pentru uz 97384 1,9 1,0 gospodăresc Transport 0 0 0 Servicii culturale 80000 1,6 0,8 Rechizite şcolare şi 92833 1,8 0,9 papetărie Postă şi 291666 5,7 2,9 telecomunicaţii Igienă personală 100000 2,0 1,0 Servicii de reparare 41667 0,8 0,4 şi întreţinere Cheltuieli cu 450000 8,9 4,4 locuinţa Cheltuieli pentru 400000 7,9 3,9 medicamente Cheltuieli cu 1250000 24,6 12,3 lucrările agricole Total lei 5081412/ - 100,0 508 10173082/ Total (monetar + autoconsum) în lei/lei noi – 100,00 1017 15 EVOLUŢII ÎN SFERA MINIMULUI DE TRAI 131 Tabel sintetic VI cuprinzând structura cheltuielilor minime de consum, estimate pentru o familie de pensionari (două persoane), din mediul rural, pe grupe de produse (mai 2005) Minim decent Minim de subzistenţă Grupa de cheltuieli pondere pondere lei lei (%) (%) Alimente: 3 463 760 3 463 760 – necesar de cheltuit; 35,8 57,6 951 480 951 480 – autoconsum 2 512 280 2 512 280 46,2% 60,3% Îmbrăcăminte (bărbat+femeie) 335 917 12,6 168 606 10,2 Mobilier 30 382 1,1 0 0 Aparatură electrocasnică 125 695 4,7 0 0 Articole electrice de uz gospodăresc 6 806 0,3 5 000 0,3 Articole tehnico-sanitare şi de 61 332 2,3 0 0 igienă Articole textile 27 937 1,1 5 833 0,4 Veselă, tacâmuri şi articole de 28 322 1,1 0 0 menaj Produse de uz gospodăresc 36 897 1,4 34 583 2,1 Transport 25 000 0,9 0 0 Servicii culturale 6 667 0,3 6 667 0,4 Servicii de igienă personală 27 500 1,0 11 667 0,7 Minimul anual poştă, 493 333 18,6 80 000 4,8 telecomunicaţii Minim anual de articole papetărie 23 833 0,9 13 000 0,8 Servicii de reparaţii şi întreţinere 25 000 1,0 25 000 1,5 îmbrăcăminte/încălţăminte Cheltuieli cu locuinţa 250 000 9,4 150 000 9,1 Cheltuieli cu medicamentele 200 000 7,5 200 000 12,1 Total consum la o familie de 2 2 656 101/ 1 651 836/ 100,0 100,0 vârstnici rural (2–17) (lei)/+autoc. 5 168 381 4 164 116 Fond de economii (10% din suma 265 610 – 0 – rezultată 1–17) 2 921 711/5 433 991 1 651 836/4 164 116 TOTAL GENERAL (lei)/(lei noi) 292/543 RON 165/416 RON inimum of living standard is a reference-point which allows the measuring of the real dimension of poverty phenomena in M a country or in a period of time and, of course, the measures to support people in needs to reduce poverty. Defining the concept of the living standard one refers to the consumption characteristics of population in our country. Standard method allows the knowledge, in a transparent way, of all the products which are consumed and prefered for the moment by the population and also respecting the scientifical strictness in order to have a healthy consumption important for each person from our country. 